Sign in / Join .st0{fill:#34437F;} .st1{fill:#878787;} Wednesday, September 22, 2021 ikteb hawn… Fittex Referee Awstraljan se jikkontrolla fl-Ingilterra Minn talk.mt September 22, 2021 talk.mt Jarred Gillett se jsir l-ewwel uffiċjal barrani li jirrefja logħba tal-Premier League meta nhar is-Sibt jieħu t-tmexxija ta' dik bejn Watford u Newcastle United. L-Awstraljan ta' 34 sena, ġie promoss għal Select Group 1 mill-Professional Game Match Officials Limited (PGMOL) qabel il-bidu tal-istaġun. Gillett diġá ħadem fuq il-VAR tal-Premier League dan l-istaġun u rrefja żewġ logħbiet taċ-Championship f'din il-kampanja. Huwa beda jaħdem fl-Ingilterra fl-2019 wara li telaq mill-A-League tal-Awstralja. Il-Premier League qal li se jsir "l-ewwel uffiċjal barrani" li jirrefja logħba tal-Premier League. Għalkemm l-ex referee tal-Premier League, Dermot Gallagher, twieled l-Irlanda, huwa mar l-Ingilterra fl-età ta' 16-il sena u kien meqjus bħala rappreżentant tal-FA Ingliża – u kien saħansitra ġie fdat jikkontrolla f'logħba li l-Irlanda kellhom kontra r-Russja fl-2002. Artiklu preċedenti Robert Lewandowski jirbaħ iż-Żarbun tad-Deheb Ewropew Artiklu li jmiss Ronaldo Koeman mistenni jingħata kumpens qawwi jekk jitkeċċa minn Barcelona